Gunung Kidul ??? Fri May 15, 2009 10:39 am martinus wrote:Saestune wonten Gunungkidul menika saget dipun wastani kathah sanget mas paranormalipun. Saking kiblat sekawan gangsal pancer menika wonten sedaya mas. Namung menawi kula ingkang dipun sebat kamituwa utawi paranormal menika lak "cocok-cocokan" ta? Wonten ingkang nembe madeg paranormal sedinten malah saget ngusadani penyakit ingkang awrat sanget, nanging inggih wonten ingkang sampun dados paranormal kondhang matahun tahun nanging malah boten saget paring usaha dateng penyakit lumrah. Sedaya namung Gusti Pangeran ingkang paring idin, manungsa namung saget ngreka lan jangka. Kangge conto kemawon dusun Sada wonten 2 kamituwa, Kecamatan Ngawen wonten 5 kamituwa, Kecamatan Girisubo wonten 4 kamituwa lan taksih kathah malih. Mangga badhe milih pundi,